
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 8 noiembrie 2011

PL-x 563/2011


AVIZ

asupra

proiectului de Lege privind aprobarea Ordonanţei de urgenţă a Guvernului nr.59/2011 pentru stabilirea unor măsuri în domeniul pensiilor prevăzute la art.1 lit. c) – h) din Legea nr.119/2010 privind stabilirea unor măsuri în domeniul pensiilor
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.59/2011 pentru stabilirea unor măsuri în domeniul pensiilor prevăzute la art.1 lit. c) – h) din Legea nr.119/2010 privind stabilirea unor măsuri în domeniul pensiilor, trimis cu adresa nr. PL-x 563 din 31 octombrie 2011, înregistrat cu nr.31/1006 din 1 noiembrie 2011. 
Proiectul de lege a fost adoptat de Senat, în şedinţa din 26 octombrie 2011, în condiţiile articolului 75 alineatul (5) teza a III-a din Constituţia României, republicată.
Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare stabilirea unor măsuri în domeniul pensiilor prevăzute la art.1 lit. c) - h) din Legea nr.119/2010, instituindu-se o etapă de revizuire a cuantumului acestora (din oficiu sau la cererea beneficiarului), deoarece unele persoane, fără a avea vreo culpă, nu au reuşit să se încadreze în termenul prevăzut de lege pentru a identifica documentele doveditoare ale veniturilor realizate pe toată perioada de cotizare necesare pentru recalculare. Proiectul conţine în anexă şi metodologia de calcul privind revizuirea acestor categorii de pensii.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 8 noiembrie 2011.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri al Consiliului Legislativ, aviz cu nr.730 din 29 iunie 2011.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, iniţiativa legislativă face parte din categoria legilor organice, potrivit art.73 alin.(3) lit. p) din Constituţia României, republicată..

